PATVIRTINTA

 Kelmės rajono pedagoginės

 psichologinės tarnybos

 direktorės Lauros Šumskienės

 2018-08-31 Įsakymu Nr.V- 26

**Respublikinio ikimokyklinių ugdymo įstaigų prevencinio projekto „Žaidimai moko“**

**NUOSTATAI (auklėtojoms)**

**I SKYRIUS**

**BENDROSIOS NUOSTATOS**

1. Respublikinio ikimokyklinio ugdymo įstaigų prevencinio projekto „Žaidimai moko“ nuostatai reglamentuoja projekto tikslą, uždavinius, dalyvius, organizavimo ir vykdymo tvarką.
2. Projekto aktualumas.

 Nepakankamai išlavintas erdvės ir krypties suvokimas gali kliudyti sėkmingam rašymo ir/ar skaitymo mokymui mokykloje.

 Esant orientavimosi erdvėje bei regimojo suvokimo sutrikimams, ugdytiniai prastai atrenka esmines detales, sunkiai orientuojasi klasėje, popieriaus lape, patiria sunkumų sudarant objektų eiles pagal dydį, nustatant kūno judėjimo kryptį (pirmyn, atgal ir kt.) ir judėjimo kryptį daiktų atžvilgiu (stalo kairėje ir pan.) ir pan.

 Norint išvengti sunkumų, rengiantis mokyklai, reikalinga stimuliuoti pažinimo procesų raidą specialiomis užduotimis, kurios gali būti integruojamos į bet kokią vaikų veiklą ikimokyklinėje ugdymo įstaigoje.

**II SKYRIUS**

**PROJEKTO TIKSLAS IR UŽDAVINIAI**

1. Tikslas - žaidimų pagalba lavinti penkiamečių, šešiamečių erdvės ir laiko, regimąjį suvokimą, tikslinti ir tobulinti smulkiuosius (riešo, rankų pirštų) judesius.
2. Uždaviniai:

4.1. plėsti erdvės sąvokas;

4.2. lavinti regimąjį suvokimą, vizualinius procesus (gebėjimą atpažinti, skirti, įsiminti matomus vaizdus), smulkiąją motoriką;

4.3. gausinti žodyną, tikslinti gramatinę kalbos sandarą;

4.4. skatinti ikimokyklinio ugdymo įstaigas įvairinti ugdymo procesą, siekiant geresnės ugdymo kokybės.

**III SKYRIUS**

**PROJEKTO ORGANIZAVIMAS IR TRUKMĖ**

1. Projekto organizatorius - Kelmės rajono pedagoginė psichologinė tarnyba (J. Janonio g. 11, Kelmė, info@kelmesppt.lt). Projekto iniciatorė ir koordinatorė - specialioji pedagogė metodininkė Gilija Gajauskienė (Kelmės „Kūlverstuko“ lopšelis - darželis).
2. Projekto trukmė - einamųjų mokslo metų spalio 1 d. – gegužės 1 d.
3. Projektas skirtas 5- 6 metų vaikų regimojo suvokimo, erdvės ir laiko suvokimo lavinimui.
4. Projektą gali vykdyti ikimokyklinio, priešmokyklinio ugdymo pedagogai.
5. Projekte dalyvauti norą pareiškusios ugdymo įstaigos gauna projekto programą ir priedus.
6. Du kartus per mokslo metus (kas pusmetį) projektą vykdančios pedagogės projekto koordinatorei raštu pateikia trumpą informaciją/įžvalgas/pastabas apie tai, kaip vykdomas projektas.
7. Projekto dalyviai turi teisę viešinti savo gerąją darbo patirtį projekto vykdymo metu.
8. Mokslo metų pabaigoje (tai yra projekto vykdymo pabaigoje) projekte dalyvavę ugdytiniai atlieka tikrinamąjį testą, su kurio rezultatais yra supažindinami tėvai. Testas lieka projektą vykdžiusiems specialistams.
9. Įstaigos, norinčios dalyvauti projekte, užpildo dalyvio anketą (1 priedas) ir siunčia el. paštu gilijaga@gmail.com **iki rugsėjo 21 d.**
10. Projekto veiklos yra organizuojamos atsižvelgiant į organizatorių sudarytą programą ir į individualius ugdytinių poreikius, gebėjimus, veiklos spartą.
11. Pagrindinė projekto veiklos forma - žaidimai.
12. Projekto vykdymo metu, *projekto vykdytojai iš projekto koordinatoriaus, gali gauti papildomų rekomendacijų veikloms* (naujų žaidimų, kitų užduočių, padėsiančių lavinti ugdytinių regimąjį, erdvės ir laiko suvokimą, smulkiąją motoriką).
13. ***Gautą metodinę medžiagą (užduotis), skirtą projekto vykdymui, viešinti draudžiama***.
14. Visais aktualiais klausimais, projekto vykdymo metu, kreiptis į projekto koordinatorių, el. paštu gilijaga@gmail.com

**IV SKYRIUS**

**BAIGIAMOSIOS NUOSTATOS**

1. Visos projekte dalyvavusios ugdymo įstaigos mokslo metų pabaigoje gauna pažymas dėl dalyvavimo respublikiniame prevenciniame projekte „Žaidimai moko“ **elektroniniu paštu**, nurodytu dalyvio anketoje.
2. Pasibaigus projekto vykdymo laikui, į ugdymo įstaigos **elektroninį paštą**, atsiunčiami lydraščiai, patvirtinantys dalyvio anketose nurodytų specialistų (auklėtojų) dalyvavimą ilgalaikiame prevenciniame projekte.
3. PRIEDAS

**RESPUBLIKINIO PREVENCINIO PROJEKTO „ŽAIDIMAI MOKO“**

**DALYVIO ANKETA (auklėtojams)**

|  |  |
| --- | --- |
| Ugdymo įstaigos pavadinimas, elektroninio pašto adresas  |  |
| Projektą vykdančio(ių) specialisto(ų), pedagogo pareigos, vardas, pavardė |  |
|  Už projektą atsakingo/ų asmens/ų kontaktiniai duomenys (telefono numeris arba elektroninio pašto adresas) |  |
| Preliminarus projekte dalyvausiančių ugdytinių skaičius |  |

Pastaba: anketą pildyti Times New Roman 12 šriftu.